Publication: Magyar Közlöny
Issue: MK-2011-72 (Year: 2011, Number: 72)
Era: contemporary
Section: A távhõszolgáltatásról szóló 2005. évi XVIII. törvény végrehajtásáról szóló 157/2005. (VIII. 15.) Korm. rendelet
Paragraph Index: 613

(4) A helyszínen végzett leolvasásról vagy pótleolvasásról, valamint a plomba mûködõképessége és a költségmegosztó sértetlensége helyszíni ellenõrzésérõl a leolvasást, ellenõrzést végzõ, valamint a díjfizetõ által aláírt – a díjfizetõ esetleges véleményeltérését is tartalmazó – jegyzõkönyvet kell készíteni. A jegyzõkönyv egy példányát a leolvasást, ellenõrzést végzõ a díjfizetõ részére átadja. Ha a díjfizetõ nem teszi lehetõvé a leolvasást, pótleolvasást vagy az ellenõrzést, továbbá ha a jegyzõkönyvet nem írja alá, a leolvasást, ellenõrzést végzõ ennek tényét a jegyzõkönyvben rögzíti és a jegyzõkönyv egy példányát a díjfizetõ részére, valamint a tulajdonosi közösség képviselõjének adja át. 17/E. § (1) Ha a tulajdonosi közösség fûtési költségmegosztók alkalmazásáról döntött, akkor az elszámolási idõszakban igénybe vett fûtési hõmennyiségnek legalább 30%-át, de legfeljebb 50%-át az épületrészek fûtött légtérfogata arányában, a fennmaradó részét fogyasztásarányosan, a fûtési költségmegosztók leolvasott adatainak alapulvételével és azoknak a 6. mellékletben meghatározott korrekciós tényezõkkel történõ módosításával számított értékei arányában kell az épületrészek között felosztani. A fogyasztásarányos hányad épületrészekre történõ felosztásának számítása során az egyes épületrészekre figyelembe vett fajlagos fûtési hõfelhasználás nem lehet nagyobb a felhasználási hely fajlagos fûtési hõfelhasználása 2,5-szeresénél.

Source: https://magyarkozlony.hu/hivatalos-lapok/aedaea8c15811bc8de1655e3d66de421792eb24d/dokumentumok/16391d48fd9e39df1a7dfb6f233f20785b9cd2ce/letoltes